**ПРОЦЕДУРА ЗА ПОДБОР ПО НП „КВАЛИФИКАЦИЯ НА ПЕДАГОГИЧЕСКИТЕ СПЕЦИАЛИСТИ“ 2024** –

**МОДУЛ 2**

**Дейности, насочени към придобиване на допълнителна професионална квалификация „учител по…“ от заети в системата учители, които формират част от годишната си норма преподавателска заетост по предмет, по който не са специалисти с приоритет за придобиване на ПК „учител по математика“, „учител по биология и здравно образование“, „учител по български и литература“, „учител по история и цивилизации“, „учител по физическо възпитание и спорт“, „учител по религия“**

1. **КАНДИДАТСТВАНЕ**

1. Начини за кандидатстване чрез подаване на заявление по образец (Приложение №1) с приложени копия на документи чрез:

* системата за сигурно електронно връчване на училището, в което работи кандидатът;
* писмо до официалната електронна поща на регионалното управление на образованието (РУО) на областта, в която работи кандидатът;
* център за административно обслужване РУО на областта, в която работи кандидатът

 2. Срок за подаване на заявлението към РУО до **21.06.2024 г.**

3. Необходими документи за кандидатстване:

* диплома за придобита образователно-квалификационна степен (ОКС) с професионална квалификация „учител по…“, „учител по религия“, съгласно изискванията в Приложение № 1 към чл. 10 на Наредба № 15/22.07.2019 г. за статута и професионалното развитие на учителите, директорите и другите педагогически специалисти за заемане на длъжността;
* препис-извлечение от трудова книжка, доказващ професионален опит;
* професионална автобиография;
* мотивационно писмо;
* сертификат по Общата европейска езикова рамка, ниво C1 - за учителите, кандидати за придобиване на допълнителна професионална квалификация „учител по чужд език“
* подкрепящо писмо от настоящия работодател
1. **ПОДБОР**

1. Критерии за подбор:

* Кандидатите да са български граждани или граждани на държава членка на Европейския съюз или Европейското икономическо пространство и Конфедерация Швейцария.
* Професионален опит като учител, притежава висше образование от професионалните направления и специалности в съответствие с Приложение № 1 към чл. 10 на Наредба № 15/22.07.2019 г. за статута и професионалното развитие на учителите, директорите и другите педагогически специалисти относно изискванията за заемане на длъжностите „учител по…“, „учител по религия“
* Назначени са в училище на длъжност „учител“ с професионална квалификация „учител по…“ и формират част от годишната си норма преподавателска заетост по предмет, по който не са специалисти;
* Изпълняват норма преподавателска работа, като в рамките й или извън нея преподават по учебен предмет, по който не са специалисти, в същото или в друго училище, или изпълняват норма преподавателска работа, като преподават като неспециалисти в повече от едно училище.
* Съгласие от директора на училището за включване в програмата на кандидата изразено чрез подкрепящо писмо или препоръка

2. Срок за изпращане на списъка с одобрените кандидати в МОН до **28.06.2024 г.**

1. **ВКЛЮЧВАНЕ**
	1. Договор за участие в програмата между участника, училището и МОН за придобиване на допълнителна професионална квалификация „учител по…“.
	2. Записване във Висше училище.